যুবভারতীতে মেসির অনুষ্ঠানে বিশৃঙ্খলা, হাইকোর্টে তিন জনস্বার্থ মামলা

কলকাতা: যুবভারতী ক্রীড়াঙ্গনে (Yuva Bharti Stadium) লিওনেল মেসির (Lionel Messi) অনুষ্ঠানে তৈরি বিশৃঙ্খলা ঘিরে কলকাতা হাইকোর্টে (Calcutta High Court) তিনটি জনস্বার্থ মামলা দায়ের হয়েছে। শুক্রবার মামলাগুলির শুনানি হওয়ার কথা থাকলেও, আপাতত তা মুলতবি রাখা হয়েছে।

রাজ্যের তরফে আইনজীবী কল্যাণ বন্দ্যোপাধ্যায় জানান, তিনি সুপ্রিম কোর্টে (Supreme Court) ব্যস্ত থাকায় আজ শুনানি সম্ভব নয়। সেই কারণেই মুলতবির আবেদন জানানো হয়।

আরও পড়ুন: খসড়া তালিকায় নাম রয়েছে, হিয়ারিংয়ে ডাকা হতে পারে আপনাকেও

আবেদন মঞ্জুর করে ভারপ্রাপ্ত প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চ জানিয়েছে, আগামী সোমবার মামলার পরবর্তী শুনানি হবে। ওই দিন রাজ্য সরকারকে ঘটনার বিস্তারিত রিপোর্ট জমা দেওয়ার নির্দেশ দিয়েছে কলকাতা হাইকোর্ট।